Glasgowská škála porúch vedomia

Glasgowská škála porúch vedomia (iné názvy Glasgowská stupnica porúch vedomia, Glasgowská škála kómy, ) je stupnica používaná na klinické zhodnotenie stupňa porúch vedomia. Posudzuje najlepšiu očnú, verbálnu (slovnú) a motorickú (pohybovú) odpoveď na príslušné podnety. U človeka pri plnom vedomí je hodnota GCS 15, u človeka v hlbokej kóme 3.

Hodnotenie 
 Najlepšia odpoveď očí na podnet:
 4 - otvorené oči spontánne
 3 - otvorenie očí na výzvu
 2 - otvorenie očí na bolestivý podnet
 1 - bez reakcie
 Najlepšia pohybová odpoveď na podnet:
 6 - vykonáva príslušné pohyby na želanie
 5 - lokalizuje bolestivý podnet
 4 - cielene uhýba pred bolestivým podnetom
 3 - flexia (ohyb) ako reakcia na bolestivý podnet
 2 - extenzia (vystretie) ako reakcia na bolestivý podnet
 1 - bez reakcie
 Najlepšia slovná odpoveď:
 5 - plná orientácia, zmysluplný rozhovor
 4 - dezorientovaný
 3 - neadekvátne výrazy
 2 - nezrozumiteľné slová a zvuky
 1 - žiadna odpoveď

Za ľahké neurologické postihnutie sa považujú hodnoty 15-13, za stredne závažné do 9, za ťažké 8 a nižšie.

Zdroje 
Glasgowská stupnica porúch vedomia in: Encyklopédia medicíny, VII. diel (FO-HA), ISBN 8071670154
 

Anestéziológia
Neurológia
Poruchy vedomia